Vapaaehtoinen ikäihmisten omaishoidon tukiluokka poistuu – tukea edelleen tarjolla lakisääteisistä tukiluokista

Aluehallitus päätti keskiviikkona 19.2. lakkauttaa ikäihmisten ennaltaehkäisevän omaishoidon tukiluokan 31.5.2025 alkaen.

Mitä tämä siis tarkoittaa käytännössä, sosiaalipalvelujen toimialuejohtaja Anu Koivumäki?

-Meillä on ollut kolmen lakisääteisen tukiluokan lisäksi ennalta ehkäisevä tukiluokka, joka on käytössä enää muutamalla hyvinvointialueelle. Luovumme tästä vapaaehtoisesta tukiluokasta, mutta jokaiselle tämän tukiluokan omaishoidon asiakkaalle tehdään palvelutarpeen arviointi toukokuun loppuun mennessä. Sen perusteella he siirtyvät joko ensimmäiseen lakisääteiseen tukiluokkaan tai jos tukiehdot eivät vielä täyty, osa jää valitettavasti ilman omaishoidon tukea, mutta muut hyvinvointialueen kotona pärjäämistä tukevat palvelut ovat edelleen käytössä, Koivumäki tiivistää päätöksen.

Ensimmäisen lakisääteisen tukiluokan korvaus on minimissään 472 euroa. Lisäksi kaikkien lakisääteisten 1-3 tukiluokkien omaishoitajat voivat käyttää omaishoidon vapaata korvaamaan kaksi palveluseteliä (95 euroa kappale) joka kuukausi.

-Nyt poistuvan tukiluokan kuukausikorvaus on ollut 225 euroa. Jos palvelutarpeen selvityksen seurauksena omaishoitaja siirtyy ensimmäiseen lakisääteiseen luokkaan, hänen kuukausikorvauksensa siis nousee, Koivumäki sanoo.

Esityslistalla asiaa selvitetty tarkemmin.

Lisätietoja:

Anu Koivumäki, sosiaalipalvelun toimialuejohtaja, puh. 040 768 8783, anu.koivumaki@ekhva.fi